કહેવત છે કે ‘જે વાવશો એ જ લણશો', કંઈક આવુ જ થયુ છે જેડીએસ સાથે, એક વાર ફરીથી કર્ણાટકમાં એ જ રાજકીય ઈતિહાસ પુનરાવર્તિત થયો કે જે 2004ની કર્ણાટક વિધાનસભા ચૂંટણી બાદ થયો હતો, વાસ્તવમાં 2004ની કર્ણાકર વિધાનસભા ચૂંટણીમાં કુલ 224 સીટોમાંથી ભાજપને 79, કોંગ્રેસને 65, જેડીએસને 58 અને અન્યને 23 સીટો મળી હતી, આ ચૂંટણી પરિણામ બાદ કોંગ્રેસ અને જેડીએસ વચ્ચે સમજૂતી થઈ અને કોંગ્રેસના ધરમસિંહ 28 મે 2004ના રોજ કર્ણાટકના મુખ્યમંત્રી બન્યા પરંતુ તેમની સત્તાને લાંબી આયુ ન મળી કારણકે મતભેદા કારણે કુમારસ્વામીએ પોતાના ધારાસભ્યો સાથે કોંગ્રેસમાંથી સમર્થન પાછુ લઈ લીધુ અને ધરમસિંહની સરકાર પડી ભાંગી.